  Виталий Пронин Таяз шутэтскон нуналъёсы тунсыко ужрад ортчоз Пичи Пурга ёросысь Брангуртын. Отысь песянайёс «Бускель пумиськонэ» витё Свердловск улосысь Верхняя Пышма городысь удмурт культурая «Шудбур» клубе ветлӥсьёсты.- Дасяськиськом-дасяськиськом, - телефон пыр вераз «Шудбурлэн» кивалтӥсез Зоя Лощилова. - Билетъёсмы киямы ни. Мылкыдмы бурдъяськемын, саламъёсмы дасямын...Брангуртъёс но пышмаос нырысьсэ ог вить ар талэсь азьло тодматскизы вал. Соку «Брангуртысь песянайёс» али кадь даноесь но ӧй вал на - ас понназы гинэ кырӟазы, концертъёсын котырысь гуртъёсы вуылӥзы ке шат. Вить ар куспын тросэз воштӥськиз, но песянайёслэн но «Шудбурлэн» кусыпъёссы юнмазы гинэ. Лушкемак сипыртӥзы: оло, Верхняя Пышмаысь чебер Любизэс кенлы сётозы ай Брангуртысь йӧно Игорьлы...Элина Васильева. Теги: Бускельёсмыдорын ПичиПурга  